वार्नर और स्मिथ का बैन अगले साल विश्‍व कप और एशेज सीरीज से पहले खत्‍म हो जाएगा। ऐसे में उम्‍मीद की जा रही है कि वो बैन के बाद इन बड़े टूर्नामेंट का हिस्‍सा होंगे। रूट ने कहा, “हमें ये देखना होगा कि जब अगले साल वो गर्मियों में इंग्‍लैंड में खेलने आते हैं तो वहां उनके साथ कैसा बर्ताव होता है। मुझे लगता है कि इंग्‍लैंड में भी उन्‍हें इस तरह के बर्ताव के लिए खुद को तैयार रखना चाहिए। मैं नहीं चाहूंगा कि उनके साथ ऐसा कुछ भविष्‍य में भी हो।”